‘મિશન વિદ્યા’ રાજ્યની રૂપાણી સરકાર ‘ચિત્રિત’ નવતર કાર્યક્રમ અંતર્ગત રાજ્યના સિત્તેર હજાર શિક્ષકો સાથે મુખ્યમંત્રી વિજય રૂપાણીનો સીધો સંવાદ થયો હતો, જેમાં શિક્ષણમંત્રી સહિત મંત્રીઓ સાથે રહ્યાં હતાં. રાજ્યની સરકારી શાળાઓના વિદ્યાર્થીઓને ‘વાંચતા-લખતાં’ કેમ ન આવડે જેવો સવાલ કરીને એકથી પાંચ સુધી અભ્યાસ કરીને ધોરણ છઠ્ઠામાં આવનાર બાળકને આગળ ધોરણ સાતમા જતાં પહેલાં વાંચન અને લેખન બાબતે સહેજ પણ કચાશ રહે નહીં, તેવું ‘કડક’ શબ્દોમાં શિક્ષકોને તેની જવાબદારી સોંપી અલક-મલકની અનેક વાતો કરી, પણ એક શબ્દ રાજ્યમાં હાલની સરકારી શાળાઓ અને તેની અવદશા, દુર્દશા તેમજ તેની ખૂટતી પાયાની કોઈ નાની સરખી સુવિધા બાબતે એક હરફ સુદ્ધા ઉચાર્યો નહીં અને ઉલટાનું શિક્ષકો ઉપર જવાબદારીનો ‘ટોપલો’ ચાણક્યના નામે ચાવી ચઢાવીને ગોઠવી દીધો.